Perdagtiges - Wikipedia
Perdagtiges (Equidae) is 'n familie van onewehoewige soogdiere. Die familie het nog net een lewende genus, naamlik Equus. Al die perde, donkies en sebras behoort aan die genus. Spesies van die genus kan verbaster, maar die nageslag is gewoonlik steriel.
Tydperk: 54–0 m. jaar gelede
Wilde perdaftiges kom nog op grasvlaktes in oostelike en suidelike Afrika, asook in Sentraal-Asië voor. Verwilderde perde word ook in Amerika en Australië aangetref. Twee spesies, die perd en donkie, is suksesvol gedomestikeer en word wêreldwyd (hoofsaaklik as las- en rydiere) aangehou.
Die huidige spesies is almal medium tot groot herbivore. Hulle het lang pote, elk met 'n enkele hoef, lang nekke en koppe. Die ore is groot en omhoog gerig. Al die spesies het maanhare en 'n lang stert. Hulle kom in 'n verskeidenheid van kleure voor. Die mannetjies is groter as die wyfies.
Perdagtiges leef hoofsaaklik van gras, maar hulle vreet ook ander plantmateriaal, soos blare, takkies en wortels. Hulle is groepsdiere. Sommige spesies (veral die bontkwagga) wei soms in gemengde troppe saam met ander hoefdiere.
Equus ferus - die wildeperd
Equus africanus - die donkie
Equus hemionus - die onager
Equus kiang - die kiang
Equus quagga - die bontkwagga
Equus zebra - die bergkwagga
Equus grevyi - Grevy se sebra
Die uitgestorwe kwagga
Wikispecies het meer inligting verwant aan: Perdagtiges
Wikimedia Commons het meer media in die kategorie Perdagtiges.
Ontsluit van "https://af.wikipedia.org/w/index.php?title=Perdagtiges&oldid=1807814"
Last edited on 10 September 2018, at 13:27
Die bladsy is laas op 10 September 2018 om 13:27 bygewerk.